Arbeidet som kunstnerisk tilrettelegger og impresario startet i 1988, da hun avbrøt doktorgradsarbeidet for å arbeide for TrondheimSolistene. Hun var daglig leder for ensemblet i perioden 1988–1994, og var sentral i arbeidet med å etablere det internasjonalt, og med å få det inn på Statsbudsjettet. I 1988–2006 var hun manager og daglig leder for Oslo Camerata, i 1995–2002 for Vertavokvartetten og i 1987–2012 manager for fiolinisten Marianne Thorsen.